Presuda Općeg suda od 20. studenoga 2024. – Lidl Digital International/EUIPO – Ningbo Hanyuan Lighting (Lampa)
(predmet T-464/23)1
„Dizajn Zajednice – Postupak za proglašenje dizajna ništavim – Registrirani dizajn Zajednice koji prikazuje lampu  – Razlozi ništavosti – Individualni karakter – Članak 6. i članak 25. stavak 1. točka (b) Uredbe (EZ)br. 6/2002 – Obveza obrazlaganja – Članak 62. Uredbe br. 6/2002”
Jezik postupka: njemački
Stranke
Tužitelj: Lidl Digital International GmbH & Co. KG (Neckarsulm, Njemačka) (zastupnici: T. Dolde i C. Zimmer, odvjetnici)
Tuženik: Ured Europske unije za intelektualno vlasništvo (zastupnik: E. Markakis, agent)
Druga stranka u postupku pred žalbenim vijećem EUIPO-a, intervenijent u postupku pred Općim sudom: Ningbo Hanyuan Lighting Co. Ltd (Ningbo, Kina) (zastupnik: D. Pahl, odvjetnik)
Predmet
Tužbom na temelju članka 263. UFEU-a, tužitelj zahtijeva poništenje odluke trećeg žalbenog vijeća Ureda Europske unije za intelektualno vlasništvo (EUIPO) od 26. lipnja 2023. (predmet R 599/2022-3).
Izreka
Tužba se odbija.
Društvu Lidl Digital International GmbH & Co. KG nalaže se snošenje troškova.
____________
1     SL C 329, 18. 9. 2023.